C 317/10
SK
Úradný vestník Európskej únie
7.9.2023
Predbežné oznámenie o koncentrácii (Vec M.11261 – ARDIAN / ATTERO) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 317/07) 1.
Komisii bolo 30. augusta 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Ardian France S.A. („Ardian“, Francúzsko) pod kontrolou hlavnej materskej spoločnosti skupiny Ardian Group, Ardian Holding S.A.S. (Francúzsko), — Sabaton Ventures Holdco B.V. („Holandsko“), hlavná materská spoločnosť skupiny Attero Group („Attero“, Holandsko).
Podnik Ardian získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Attero.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Ardian je súkromný kapitálový investor a správca aktív, — Attero je podnik zaoberajúci sa nakladaním s odpadom a spracovaním odpadu.
Medzi jeho činnosti patrí výroba energie z odpadu, recyklácia plastov, spracúvanie organického odpadu, zhodnocovanie inertného minerálneho odpadu, sanácia pôdy a recyklácia odpadu. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.11261 – ARDIAN / ATTERO Pripomienky možno Komisii zaslať e-mailom alebo poštou.
Použite tieto kontaktné údaje: E-mail: COMP-MERGER-REGISTRY@ec.europa.eu Poštová adresa: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.